Anthony Davidson je angleški dirkač Formule 1. Prvi priložnosti je dobil v sezoni 2002 v Minardiju na dirkah za Veliko nagrado Madžarske in Belgije, toda obakrat je odstopil. V sezoni 2004 je bil tretji dirkač v moštvu BAR, ki mu je ponudilo tudi naslednjo priložnosti na dirki, in sicer v sezoni 2005 na Veliki nagradi Malezije, toda ponovno je odstopil. V sezoni 2006 je bil tretji dirkač Honde in si s tem prislužil mesto v drugem japonskem moštvu Super Aguri v sezoni 2007, ko je dirkal ob Japoncu Takumi Satu, ko je kot najboljši rezultat sezone dosegel tri enajsta mesta.